Записник од

Состанок на групата за **ФИЛМСКА ПИСМЕНОСТ**

наМрежата за медиумска писменост

28.03.2022 год

|  |
| --- |
| **Трет состанок** одржан на платформата **"Zoom"**  **28.03.2022 год (понеделник  ) во 11:00 часот**  Предлог Дневен ред (испратен по емаил до членовите на ден 25.02.2022 год)   1. Разгледување на веќе пратени предлози/материјали поврзани со истражувањето и мапирањето (предлог текст за истражување+прашалници) 2. Размисли за целни групи – правни лица со цел следна фаза праќање на прашалници 3. Разно |
| **Присутни членови на работната група на состанокот:** |
| Даниела Станковска Плачковска, Агенција за филм (АФ)  Сашо Богдановски, Агенцијата за аудио и аудиовизуелни медиумски услуги (АВМУ)  Панде Ефтимов, Младински Образовен Форум (МОБ)  Дарко Башевски, Планет М  Мими Ѓоргоска Илиевска, експерт за заштита на аудиовизуелното наследство и филмска дејност  Марија Џиџева, дизајнер на програма за филмска едукација и режисер  Миранда Ала Речи, Кинотека на РСМ |

Кординаторот на работната група го отвори состанокот, кој започна согласно дневниот ред.

1. По првата точка, се отвори дискусија поврзана со веќе пратените предлози/материјали поврзани со истражувањето и мапирањето. Најпрво од страна на кординаторот се даде кратка информација поврзана со пратените материјали, со тоа што се задржа на прашалниците и предложи истите да бидат структурирани во неколку дела односно:

* Прашалник за наставници (обезбедување филмска писменост во формалното образование)- веќе доставен предлог прашалник
* Прашалник за дизајнери/ реализатори на програма/проект во областа на филмското образование/едукација (обезбедување на филмска писменост во неформалното образование и тоа: преку аудиовизуелниот сектор, културни организации и друго)- веќе доставен предлог прашалник и
* Прашалник за програми за едукатори (обезбедување на професионален развој на филмски едукатори) – потребно е да се достави предлог прашалник

Исто така таа сподели и мислење дали членовите сметаат дека во оваа фаза вооедно треба да биде опфатена и тв програма за деца и млади (Зоки Поки, Биби и Боби, Пет+ и сл), кино програмата за деца (кино утро и сл; синхронизацијата на филмови и сл.

По кратка дискусија во однос на предлогот, беше донесен заеднички став во оваа фаза да не се оди пошироко во опсегот (со дополнителните делови) и да бидат опфатени само прашаниците кои веќе се доставени како предлог со оглед на фактот, дека само едно правно лице/ организација има програма за едукатори и истата може при пополнување на прашалникот за дизајнери вооедно да одговори на неколку дополнителни прашања. Дискусијата продолжи при што во делот на Прашалникот за наставници направени се корекции (по предлог на членот на АВМУ) во делот на воведот. За овој прашалник имаше и предлог истиот да биде проширен (согласно терк кој во периодот кој следи ќе се користи за медиумска писменост), но заеднички став беше во ова истражување кое е почетна рамка овој прашалник да не се проширува, односно во периодот кој следи тој да биде проширен со што ќе опфати и мислење за какви видови на учење треба да се постигнат и за кого?, какви видови на настава ќе помогнат за да бидат постигнати одредени резултати ? и сл. Во Прашалникот за дизајнери/реализатори на програма/проект немаше корекции, беа побарни образложенија во одредени делови од прашалникот (барање на образложени кое вооедно ќе биде дополнително ставено и во самите прашалници).

Во делот на предлог текстот од истражувањето со работен наслов „ **Писменост за подвижните слики-филмско образование- филмска писменост**. Развој на вештини за критичка, креативна и културна подвижна сликка- клучен елемент на писменоста во 21 век- **од рамка до влијание**‚‚ кој веќе беше доставен на разгледување од страна на присутните членови немаше мислење за дополнување и слично во оваа фаза.

1. По однос на втората точка поврзана со целните групи, по кратка дискусија во делот на Прашалникот за наставници иако имаше предлог истиот да биде пратен во основни и средни училишта во 5/6 града (каде што е развиена киноприкажувачката дејност), сепак беше прифатен предлог ова истражување да биде пошироко (односно да опфати повеќе градови).

**Заклучок:** Прашалникот да биде онлајн со цел полесен пристап на засегнатите чинители, секој од работната група да го сподели на своите контакти, освен основни и средни училишта вооедно да се опфатат и неколку градинки (ран развој)

Во делот на Прашалникот за дизајнери/реализатори на програма/проект во оваа област беа детектирани правните и физичките лица кои реализираат вакви програми.

**Заклучок:** Прашалникот да биде документ пратен на емаил до правни/физички лица (пообемен и полесно е на овој начин да биде пополнуван), како и на правното лице кое вооедно реализира програма за едукатори да му се достават дополнителни прашања и во овој дел.

**Заеднички став:** Краен рок за пополнување на прашалниците до крајот на Април (иако имаше предлози овој рок да биде пократок поради празниците кои следат беше одлучено истиот да биде до крајот на Април)

1. По однос на третата точка, немаше пријавени.

Бидејќи дискусијата беше исцрпена, третиот состанок на работната група за филмска писменост заврши.